cyanic-selkie/wikianc huggingface dataset:
శ్రీలంక సంస్కృతి
సినీ రంగం
ఇటీవల, కుటుంబ ఆధారిత సంగీతాలు, సామాజిక మార్పు, సైన్యం, లిబరేషన్ టైగర్స్ ఆఫ్ తమిళ్ ఈలం (LTTE) మధ్య సంఘర్షణపై దృష్టి సారించి సినిమాలు ప్రదర్శించబడ్డాయి. వీరి సినిమా స్టైల్ బాలీవుడ్ సినిమాల తరహాలోనే ఉంటుంది. 1997లో సినిమా రాక అన్ని వేళలా ఊపందుకున్నట్లు కనిపించినా ఆ తర్వాత క్రమంగా తగ్గుముఖం పట్టింది. లెస్టర్ జేమ్స్ పీరిస్ శ్రీలంక సినిమా చరిత్రలో అత్యంత ప్రభావవంతమైన వర్ధమాన చిత్రనిర్మాతలలో ఒకరు. అతని చిత్రాలలో రేఖవా (1956), కాంపెర్లియా (1964), నిదానయ (1970), కోలు హృదయ (1968) అనేవి ఉన్నాయి.
మూలాలు
వర్గం:శ్రీలంక వర్గం:సంస్కృతి
జీ ఎన్ రామచంద్రన్
గోపాలసముద్రం నారాయణ అయ్యర్ రామచంద్రన్, లేదా జీ ఎన్ రామచంద్రన్ (8 అక్టోబర్ 1922 - 2001 ఏప్రిల్ 7)     ఇతను భౌతిక శాస్త్రంలో ప్రసిద్ధ భారత శాస్త్రవేత్త, తను  పెప్టైడ్ నిర్మాణాన్ని కై రామచంద్రన్ ప్లాట్ ని సృష్టించారు. అతను చర్మము యొక్క నిర్మాణం కోసం ఒక ట్రిపుల్ హెలికల్ మోడల్ ప్రత్తిపాదించిన వారిలో మొదటివాడు. అతను జీవశాస్త్రం, భౌతిక శాస్త్రం లలో ఇతర ప్రధాన సేవలందించారు.
భాహ్యా లంకెలు
వర్గం:శాస్త్రవేత్తలు
అమ్మంగి వేణుగోపాల్
అమ్మంగి వేణుగోపాల్ రచయిత, సాహితీ విమర్శకుడు. 2015లో తెలంగాణ భాషా దినోత్సవం సందర్భంగా తెలంగాణ ప్రభుత్వం నుండి కాళోజీ నారాయణరావు పేరిట తొలిసాహిత్య పురస్కారాన్ని అందుకున్నాడు.
జననం
ఈయన 1948, జనవరి 20న మదనయ్య, రుక్మిణమ్మ దంపతులకు తెలంగాణ రాష్ట్రం లోని రంగారెడ్డి జిల్లా, వికారాబాద్ మండలం అలంపల్లి గ్రామంలో జన్మించాడు.
ప్రభుత్వ ఉద్యోగం
హుజూరాబాద్, సదాశివపేట, భువనగిరి, గద్వాల, సంగారెడ్డి, జహీరాబాద్ మొదలైన ప్రదేశాలలో జూనియర్, డిగ్రీ కళాశాలల అధ్యాపకులుగా, ప్రిన్సిపాల్ గా పనిచేసి 2004లో ఉద్యోగ విరమణ చేశాడు.
సాహిత్యం
1962లో పద్యరచనలతో సాహిత్యరంగ ప్రవేశం చేశాడు. 196లో ఎం.ఏ. విద్యార్థిగా సృజన పత్రిక నిర్వహించిన రాష్ట్రస్థాయి పోటీలో 'చీకటి బతుకు నీడ'అంధుల మీద రాసిన వచన కవితకు ప్రథమ బహుమతి వచ్చింది.
కవి సంపుటాలు: 1. మిణుగురు (1980), పునర్ముద్రణ (2015), 2. పచ్చబొట్టు - పటంచెరు (1999) పునర్ముద్రణ (2015), 3. భరోసా (2008), 4. గంధం చెట్టు (2015), 5. తోటంత పువ్వు (2015)
నాటికలు: అమ్మంగి వేణుగోపాల్ నాటికలు (2008)
సాహిత్య విమర్శ: 1. అవినాభావం (వ్యాస సంపుటి, 1990), 2. సాహిత్య సందర్భం - సమకాలీన స్పందన (89 సాహిత్య వ్యాసాల సంపుటి, 2012), 3. వట్టికోట ఆళ్వారుస్వామి రచనలు - ఒక పరిశీలన (తెలంగాణ భాషా సాంస్కృతిక మండలి ప్రచురణ, 2014)
కథానికలు: సుమారు 10 కథానికలు వివిధ పత్రికలతో ప్రచురితం
పరిశోధన: 1. నవలా రచయితగా గోపీచంద్ (ఉస్మానియా విద్యాలయం నుంచి పిహెచ్.డి పొందిన సిద్ధాంత గ్రంథం, 1984), 2. గోపీచంద్ జీవిత సాహిత్యాలు శతజయంతి నివాళి మోనోగ్రాఫ్, విశాలాంధ్ర ప్రచురణ, 2010)
అనువాదం: 1. తెలుగు లిపి - ఆవిర్భావ వికాసాలు (మూలం: తెలుగు స్క్రిప్ట్ - ఆరిజన్ అండ్ ఎవల్యూషన్...డా. పి.వి. పరబ్రహ్మశాస్త్రి, డా. రామచంద్రరావు ఆంధ్రప్రదేశ్ ప్రభుత్వ ప్రాచ్చలిఖిత గ్రంథాలయం, పరిశోధనాలయం ప్రచురణ, 2012)
సంపాదకత్వం: 1. వ్యాసమంజీర (మెదక్ జిల్లా రచయితలు రాసిన ఏడు వ్యాసాల సంకలనం, మంజీరా రచయితల సంఘం ప్రచురణ, 1990), 2. మరో కొత్త వంతెన / ఏక్ ఔర్ నయాపూల్ (హైదరాబాద్ కు 400 సంవత్సరాలు నిండిన సందర్భంలో తెలుగు-ఉర్దూ, ఉర్దూ-తెలుగు కవుల ద్విభాషా కవితా సంపుటి, 1998), 3. మజహర్ మెహదీ-మరో ప్రపంచం (ప్రసిద్ధ ఉర్దూ కవి, లౌకికవాది మజహర్ మెహదీ 32 ఉర్దూ కవితల తెలుగు అనువాద సంకలనం. ఉర్దూ కవితలను ఉర్దూ లిపిలో, ఉర్దూను తెలుగులోకి లిప్యంతరీకరణం చేసి ప్రచురించిన అరుదైన కవితా సంకలనం, 2009), 4. తెలంగాణ వైతాళికుడు - సురవరం ప్రతాపరెడ్డి (ఆంధ్రప్రదేశ్ ప్రభుత్వ ప్రాచ్యలిఖిత గ్రంథాలయం, పరిశోధనాలయం ప్రచురణ, 2012), 5. ప్రజల పక్షాన ప్రతిజ్ఞ (శ్రీశ్రీ శతజయంతి నివాళి, సహసంపాదకత్వం, 2010), 6. అద్దంలో విద్యార్థి (ప్రసిద్ధ కవి వి.ఆర్. విద్యార్థి అభినందన సంచికకు సహం సంపాదకత్వం 2012)
ప్రతిష్టాత్మక పురస్కారం
తెలంగాణ రాష్ట్ర ప్రభుత్వం వారి ప్రతిష్ఠాత్మకమైన పద్మవిభూషణ్ కాజోజీ నారాయణరావు పురస్కారం (09.09.2015)
ఇతర అంశాలు
సుమారు 20 గ్రంథాలకు పీఠికలు రాశాడు. సురవరం ప్రతాపరెడ్డి, కాళోజీ, అళ్వారు స్వామి, దాశరథి కృష్ణమాచార్య, రాజా బహదూర్ వెంకటరామిరెడ్డి, పొట్లపల్లి రామారావు, నెల్లూరి కేశవస్వామి వంటి తెలంగాణ వైతాళికులు, రచయితల మీద సుమారు 30 వ్యాసాలు రాశారు. సూర్య దినపత్రికలో రెండున్నర సంవత్సరాలు దస్తూరి కాలమ్ నిర్వహించి 100 దాకా సాహిత్య వ్యాసాల ప్రచురించాడు. 'తేనా' అమెరికా ఎన్.ఆర్.ఐ. సాహిత్య సాంస్కృతిక సంస్థ ప్రతియేటా ఇచ్చే పురస్కారాల సంఘం సభ్యులు (2014 నుండి) గా ఉన్నాడు.
వేణుగోపాల్ సాహిత్యంపై పరిశోధనలు
అమ్మంగి వేణుగోపాల్ సాహిత్యం-ఒక పరిశీలన అన్న అంశంమీద పరిశోధన చేసిన డా. ఆర్ సూర్య ప్రకాశరావుకు ఉస్మానియా విశ్వవిద్యాలయం పిహెచ్.డి. పట్టా ప్రదానం చేసింది (2015)
మూలాలు
వర్గం:తెలుగు కథా రచయితలు వర్గం:తెలుగు కవులు వర్గం:తెలుగు రచయితలు వర్గం:తెలంగాణ కవులు వర్గం:తెలంగాణ రచయితలు వర్గం:నవలా రచయితలు వర్గం:1948 జననాలు వర్గం:జీవిస్తున్న ప్రజలు వర్గం:రంగారెడ్డి జిల్లా వ్యక్తులు
నారాయణ విద్యాసంస్థలు
నారాయణ విద్యాసంస్థలు అనగా ప్రాథమిక విద్య నుండి ప్రొఫెషనల్ పోస్ట్ గ్రాడ్యుయేషన్ వరకు విద్యను అందించే ఒక విద్యా సమూహం. నారాయణ విద్యా సంస్థలను డాక్టర్ పి.నారాయణ స్థాపించారు. ఇది దక్షిణ భారతదేశంలో అత్యంత విజయవంతమైన విద్యా సంస్థలలో ఒకటి.
చరిత్ర
1979లో నెల్లూరులో నారాయణ కోచింగ్ సెంటర్‌గా మొదలైన ఈ సంస్థ రాష్ట్ర స్థాయి ఎంట్రెన్స్ పరీక్షలకు సన్నద్ధమయ్యే అభ్యర్థులకు కోచింగ్ ఇచ్చేది. ప్రారంభించింది మొదలుగా గుర్తింపు పొందిన నారాయణ కోచింగ్ సెంటర్ నారాయణ ఆధ్వర్యంలో 1983 నాటికి పూర్తిస్థాయి విద్యాసంస్థగా అవతరించింది. 1985 నాటికి అత్యుత్తమ విద్యను అందించే సంస్థగా ఇది గుర్తింపు పొందింది. అది ఈ విద్యాసంస్థ పురోగతికి ప్రారంభం. ఆరోజు నారాయణ ప్రదర్శించిన దార్శనికత నేటికీ తన శక్తిని ప్రదర్శిస్తూనే ఉంది. 1990లో ఉన్నత పాఠశాల ప్రారంభించారు. 1993లో నెల్లూరులో నారాయణ మహిళా కళాశాల పేరిట బాలికల రెసిడెన్సియల్ కాలేజిని స్థాపించారు. 1999లో జూనియర్ కాలేజిని స్థాపించారు. అదే సంవత్సరం నెల్లూరు, హైదరాబాద్, విశాఖపట్నం, విజయవాడల్లో ఐఐటీ-జేఈఈ కోచింగ్ కేంద్రాలను స్థాపించారు. 1990ల చివర్లో నారాయణ విద్యాసంస్థ ప్రొఫెషనల్ విద్యారంగంలో అడుగుపెట్టింది. 1998లో నెల్లూరులో 2001లో గూడూరులో ఇంజనీరింగ్ కాలేజీలను స్థాపించారు. 1999లో వైద్య కళాశాలను, 2001లో దంతవైద్య కళాశాలను స్థాపించారు. 2002లో మెడికల్ కాలేజీలో పారామెడికల్ విభాగాన్ని ప్రారంభించారు. అదే సంవత్సరం జూనియర్ కాలేజీలు, ఎంసెట్ కోచింగ్ సెంటర్లను తిరుపతి, కర్నూలు, అనంతపూర్, రాజమండ్రి, కాకినాడ పట్టణాల్లో ప్రారంభించారు. రాజస్థాన్ లోని కోటలో సంస్థ ఏర్పర్చిన పిఎమ్‌టి, ఐఐటి-జేఈఈ కోచింగ్ సెంటర్ల ఏర్పాటుతో నారాయణ విద్యాసంస్థల నేతృత్వం మరింత బలోపేతమయింది. ఈ సంస్థ 2004-05లో కరెస్పాండెన్స్ విభాగాన్ని, 2007లో అఖిలభారత టెస్ట్ సీరీస్‌ ఆన్‌లైన్ వెర్షన్‌ను ప్రారంభించింది. నారాయణ విద్యాసంస్థలన్నింటికీ వెన్నెముకగా నిలిచినవారు డాక్టర్ పి.నారాయణ. ఈయన నేతృత్వంలోనే ప్రస్తుతం దేశవ్యాప్తంగా 550 పైగా కేంపస్‌లలో మూడు లక్షల 75 వేల మంది విద్యార్థులు ఏటా చదువుకుంటున్నారు. 35 సంవత్సరాల క్రితం ప్రారంభమైన నారాయణ గ్రూప్ ఈరోజు దేశవ్యాప్తంగా విద్యకు చిరునామాగా మారింది.
ప్రశ్నా పత్రాల లీకేజ్‌
2021-22 విద్యాసంవత్సరం పదవ తరగతి వార్షిక పరీక్షల ప్రశ్నా పత్రాల లీకేజ్‌ వ్యవహారంలో నారాయణ విద్యాసంస్థలపై మాల్‌ ప్రాక్టీస్‌ నిరోదక చట్టం 408 ఐపిసి కింద ఆంధ్రప్రదేశ్ లో పలుచోట్ల కేసులు నమోదయ్యింది. ఇదిలా ఉండగా నారాయణ విద్యాసంస్థల అధినేత పొంగూరు నారాయణ ను ఏపి సీఐడీ పోలీసులు 2022 మే 10న అదుపులోకి తీసుకున్నారు. అయితే 2014లోనే నారాయణ విద్యాసంస్థల ఛైర్మన్‌ పదవికి ఆయన రాజీనామా చేసినట్లు ఆధారాలు ఉండడంతో వ్యక్తిగత పూచీకత్తుతో అదేరోజు బెయిల్‌ మంజూరు అయింది.
మూలాలు
వర్గం:విద్యాలయాలు వర్గం:1979 స్థాపితాలు
నన్ను దోచుకుందువటే (సినిమా)
నన్ను దోచుకుందువటే 2018లో విడుదలైన తెలుగు చలనచిత్రం. ఆర్ఎస్ నాయుడు దర్శకత్వంలో సుధీర్ బాబు, నభా నటేష్ ప్రధాన పాత్రల్లో నటించారు. ఇది నటుడు సుధీర్ బాబుకు తొలి చిత్రం. బి. అజనీష్ లోక్‌నాథ్ సంగీతం అందించాడు. దీనిని హిందీలో "ప్యార్ కి జీత్" అనే పేరుతో అనువదించారు.
కథ
కార్తీక్ ( సుధీర్ బాబు ) యుఎస్ లో స్థిరపడాలని కలలు కంటున్న సాఫ్ట్‌వేర్ ఇంజనీరు, వర్క్‌హోలిక్. ఒక పరిస్థితిలో తన ప్రేయసిగా నటించడానికి ఒక షార్ట్ ఫిల్మ్ నటి మేఘన / సిరి (నభా నటేష్) ను నియమించుకుంటాడు. మేఘన ఉల్లాసభరితమైనది. పూర్తి బోరింగ్ జీవితాన్ని గడిపే కార్తీక్ మాదిరిగా కాకుండా, కొన్ని సంఘటనల తరువాత మేఘనా వాట్సాప్ ద్వారా కార్తీక్‌కు ప్రతిపాదిస్తుంది. కాని అతని పని ఒత్తిడి కారణంగా దాన్ని పట్టించుకోడు. ఆమె ఆ సందేశాన్ని తొలగిస్తుంది. అతను ఆమెకు ప్రపోజ్ చేయడానికి కూడా ప్రయత్నిస్తాడు, కాని అతను ఆమె ఇంటికి చేరుకున్నప్పుడు తాను వేరొకరిని పెళ్ళి చేసుకుంటానని ఆమె తన తల్లికి ఇచ్చిన వాగ్దానాన్ని చూస్తాడు. ఇది అతని హృదయాన్ని విచ్ఛిన్నం చేస్తుంది. అతను ఆమె నుండి తప్పించుకుంటాడు. చివరికి,వీళ్ళిద్దరూ కలుస్తారా అనేది మిగతా కథ
మూలాలు
వర్గం:2018 తెలుగు సినిమాలు
బాలగంగాధర్ తిలక్ పుస్తకాలయం
thumb|కాశీనాథుని నాగేశ్వరరావు పంతులు బాలగంగాధర్ తిలక్ పుస్తకాలయం, రేపల్లె తాలూకా, పెదపులివర్రు గ్రామంలోని ప్రాచీన గ్రంథాలయం, 1932లో జరిగిన ఈ గ్రంథాలయం వార్షికోత్సవ సభకు దేశోద్ధారక కాశీనాథుని నాగేశ్వరరావు పంతులు అధ్యక్షత వహించాడు. ఆ సభలో కొండా వెంకటప్పయ్య, ఉన్నవ లక్ష్మీనారాయణ, ఉన్నవ లక్ష్మీబాయమ్మ, దువ్వూరి సుబ్బమ్మ, బ్రహ్మజోస్యుల సుబ్రహ్మణ్యం, లంక సుందరం, వేదాంతం శంభుశాస్త్రి, మంతెన వెంకటరాజు మొదలైన ప్రముఖులు హాజరయ్యారు ..
ఈ గ్రంథాలయం త్రయోదశ వార్షికోత్సవం 14-11-34 తేదీనాడు చెరుకువాడ వేంకటనరసింహం అధ్యక్షత క్రింద జరిగింది. అప్పుడు నివేదింపబడిన ఈ సంగతులను ప్రచురించుచున్నాము.
ఇది పదమూడు సంవత్సరములక్రిత మీ గ్రామమందు స్థాపింపబడింది. రూ. 130 లు విలువగల గ్రంథములను, రూ. 20 లు చేయు బీరువాను బ్రహ్మశ్రీ పండిత కాశీనాథుని రాజలింగశాస్త్రిగా రిచ్చిరి.
గ్రంథాలయోద్యమము యొక్క ప్రాశస్త్యమును గమనించి లోకోపకార మొనర్ప స్థితప్రజ్ఞఉలై కొవ్వూరునందుగల ఆంధ్రగీర్వాణ విద్యాపీఠమునకు రూ. 12,000 లు విరాళమొసగి వారు రచించిన గ్రంథములను మన గ్రంథాలయమునకు సహితము పంపుచు అభిమానమును వెల్లడించు మహానుభావులు శ్రీ వల్లూరి సూర్యనారాయణరావు పంతులు గారును పూజనీయులు.
సం||తములో 18 పాలకవర్గ సమావేశములును, 1 సన్మానసంఘ సమావేశమును జరిపి, 38 హంశములపై చర్చించి తీరుమానించారు.
స్త్రీ విద్యావ్యాప్తికిగాను ప్రత్యేక నౌకరును నియమించి, నియమానుసారము పుస్తకముల నిండ్లకందించి స్త్రీల యందు విజ్ఞానమును వృద్ధి చేస్తున్నారు.
1400 లకు పైగా గ్రంథములు 5 బీరువాలు కలిగి 10 పత్రికలు తెప్పించుచు పాఠకులు దినదినాభివృద్ధి యగుచున్నారు.
ఈ గ్రంథాలయమునకు 10 పత్రికలు వచ్చుచున్నవి. ఈ సంవత్సరము దాతలు 389 గ్రంథములను దయతో నొసంగిరి.
ఈ గ్రంథాలయమునకు 1921 సం|| జూలైలో కాలువ లంకలపాటలకు గ్రామములో నున్న భిన్నభావములను బహు ఓర్పుతో నేకీభవింపజేసి ఆ పాటలమీద వచ్చిన ఆదాయమును ఖర్చులతో రు 966-00 వసూలు పరచి అప్పుకు ఉన్న జాతీయ విద్యాలయమునకు గ్రంథాలయమునకు జాయింటుగానున్న ఖాతాకు శ్రీ కనగాల కృష్ణయ్య చౌదరిగారు ఇప్పించిరి. 1924 సం||రమునకు రు 100 లు మొత్తము రు 200-00 లు వడ్డీతోసహా. ది. 3-10-34 భట్టిప్రోలు వసూలు (దసరాభిక్షలు) శ్రీయుత భట్టిప్రోలు చంద్రశేఖరరావుగారు రు 0 అ 8; మద్దుల గిరిరావుగారు రు 1 అ 0; పాలకుర్తి సీతారామయ్యగారు రు 0 అ 8; మద్దుల నరసింహంగారు రు 0 అ 8
సుడిదోమ
thumb|వరి పై సుడి దోమ సుడి దోమ అనేది ఒక కీటకం. దీని శాస్త్రీయ నామం నీల పర్వత ల్యూజెన్స్. ఇది హోమోప్టెర క్రమానికి చెందినది. ఇది వరి పంటను ఆశిస్తుంది.
బాలగంగాధర్ తిలక్ పుస్తకాలయం
మూలాలు
వర్గం:గ్రంథాలయాలు వర్గం:తెలుగు గ్రంథాలయం
సుడిదోమ
గుర్తింపు చిహ్నాలు
2.ఈ పురుగులు గోధుమ రంగులో ఉంటాయి.
3.పిల్ల పురుగులు ( శాభకాలు ) మొదట్లో తెలుపు రంగులో ఉండి తర్వాత గోధుమ రంగుకు మారుతాయి.
గాయం లక్షణాలు
పెద్ద పురుగులు, పిల్ల పురుగులు వరి దుబ్బుల మొదళ్ళలో చేరి రసాన్ని పీలుస్తాయి. అందువల్ల మొక్కపై భాగానికి పోషక పదార్థాలు అందక ఆకులు పసుపు రంగులోకి మారిపోతాయి. క్రమేపి మొక్కలు మొత్తం ఎండిపోతాయి మొక్కలు సుడులు సుడులుగా పొలంలో అక్కడక్కడ ఎండిపోతాయి. అందుచేత దీనిని " సుడి తెగులు " అని కూడా అంటారు. దీనినే " హాపర్ బర్న్ "అంటారు. ఈ పురుగు మొదట్లో పొలంలో అక్కడక్కడ అశించి ఒక వలయం ఆకారంలో పంటను నాశనం చేస్తుంది. ఈ పురుగు గ్రేసి స్టంట్ ,రేజ్డ్ స్టంట్ అనే వైరస్ తెగుళ్ళను కూడా వ్యాపింపజేస్తుంది.
జీవిత చక్రం
తల్లి పురుగు తన జీవిత కాలంలో 300-400 గుడ్లను ఆకుల తొడిమలలో వరుసగా పెడుతుంది. గుడ్డు దశ 5 రోజులలో గుడ్లు పొదగబడి పిల్ల పురుగులు ( శాభకాలు ) బయటకు వస్తాయి. పిల్ల పురుగులు 10 నుంచి 13 రోజుల్లో అభివృద్ధి చెంది రెక్కల పురుగులు గా మారుతాయి.
యాజమాన్య పద్ధతులు
1.సుడిదోమకు నిరోధక శక్తి గల చైతన్య, కృష్ణవేణి , చందన్ , త్రిగుణ , దీప్తి , నాగార్జున , ప్రతిభ , సస్యశ్రీ , వజ్రం , ధాన్యలక్ష్మి మొదలైన రకాలను సాగు చేయాలి.
సేంద్రియ నివారణ
1. దశపత్ర కషాయాన్ని పిచికారి చేయాలి
2.పచ్చిమిర్చి వెల్లుల్లి కషాయాన్ని పిచికారి చేయాలి.
కొణిదెల నాగేంద్రబాబు
కొణిదల నాగేంద్రబాబు (జననం 1961 అక్టోబర్ 29) తెలుగు చిత్ర పరిశ్రమ నటుడు, నిర్మాత. ఆయన చాలా సినిమాల్లో సహాయ నటుడిగానూ, కొన్ని సినిమాల్లో హీరోగాను నటించారు. అంతే కాకుండా ఆయన అంజనా ప్రొడక్షన్స్ అనే చిత్ర పరిశ్రమ సంస్థకు అధినేత.
రాజకీయ జీవితం
నాగేంద్రబాబు తమ్ముడు పవన్ కల్యాణ్ స్థాపించిన జనసేన పార్టీలో చేరి 2019 సార్వత్రిక ఎన్నికల్లో నరసాపురం పార్లమెంటు నియోజకవర్గం నుంచి లోక్ సభ సభ్యుడిగా పోటీచేశాడు. ఎన్నికల ఫలితాలలో వై. ఎస్. ఆర్. సి. పి అభ్యర్థి కనుమూరి రఘురామకృష్ణ రాజు, తెలుగుదేశం పార్టీ అభ్యర్థి వి. వి. శివరామరాజు తర్వాత మూడో స్థానంలో నిలిచాడు. నాగబాబుకు 21.31% ఓట్లు లభించాయి.
ఇతర లింకులు
వర్గం:తెలుగు సినిమా నటులు వర్గం:1961 జననాలు వర్గం:తెలుగు సినిమా నిర్మాతలు వర్గం:ఫిలింఫేర్ అవార్డుల విజేతలు వర్గం:టెలివిజన్ నటులు వర్గం:సినీ వారసత్వం గల తెలుగు సినిమా వ్యక్తులు
బి. బి. లాల్
'''బి. బి. లాల్''' (1921 మే 2 - 2022 సెప్టెంబరు 10) ఈయన భారత పురాతత్వ శాస్త్రవేత్త, పద్మభూషణ్ పురస్కార గ్రహీత. 2021 లో భారత ప్రభుత్వం దేశ అత్యున్నత పురస్కారమైన పద్మ విభూషణ్ అందజేసింది.
జననం, విద్యాబ్యాసం
ఈయన 1921, మే 2న ఉత్తరప్రదేశ్ రాష్ట్రంలోని ఝాన్సీ అనే గ్రామంలో జన్మించాడు. ఈయన అలహాబాద్ విశ్వవిద్యాలయం నుంచి సంస్కృత విభాగంలో మాస్టర్ డిగ్రీని పూర్తి చేశాడు.
కెరీర్
తన చదువు పూర్తిచేసిన తరువాత, ఈయన పురావస్తు శాస్త్రంపై తన ఆసక్తిని పెంచుకున్నాడు. 1943 లో అనుభవజ్ఞుడైన బ్రిటిష్ పురావస్తు శాస్త్రవేత్త మోర్టిమెర్ వీలర్ దగ్గర తను టాక్సీలా, ఒడిశాలోని హరప్ప, సిసూపలాగ్రహః వంటి ప్రదేశాలలో జరిగిన తవ్వకాలలో శిక్షణ తీసుకున్నాడు. యాభై ఏళ్ళకు పైగా పురావస్తు శాస్త్రవేత్తగా పనిచేసిన ఇతను, 1968 నుంచి 1972 వరకు ఆర్కియాలజికల్ సర్వే ఆఫ్ ఇండియా డైరెక్టర్ జనరల్ గా పనిచేశాడు. ఆ తరువాత సిమ్లాలోని ఇండియన్ ఇన్స్టిట్యూట్ ఆఫ్ అడ్వాన్స్డ్ స్టడీస్ డైరెక్టర్ గా పనిచేశాడు.
పురస్కారాలు
భారత పురావస్తు శాఖలో ఈయన సేవలకు గాను 2000 సంవత్సరంలో భారత ప్రభుత్వం పద్మ భూషణ్ పురస్కారంతో సత్కరించారు.
గుర్తింపు
ఈయన పేరు మీద కాన్పూర్ లోని ఇండియన్ ఇన్స్టిట్యూట్ ఆఫ్ టెక్నాలజీలో చైర్ స్థాపింపజేసింది. బ్రిటీష్ పురావస్తు శాస్త్రవేత్తలు అయినటువంటి స్టువర్ట్ పిగ్గోట్, డి.హెచ్. గోర్డాన్ లు లాల్ చేసిన గాంగెటిక్ బేసిన్ యొక్క కాపర్ హోర్డ్స్, హస్తినాపురా ఎక్స్కవేషన్ రిపోర్ట్, జర్నల్ ఆఫ్ ఆర్కియాలజికల్ సర్వే ఆఫ్ ఇండియాలో ప్రచురించబడిన తన పరిశోధనలను మంచి పరిశోధన పత్రాలుగా గుర్తించి ప్రశంషించారు.
పురావస్తు పరిశోధనలు
ఈయన నాయకత్వంలో భారత పురావస్తు శాఖ సర్వే ఆఫ్ బుద్ధస్ ఆఫ్ బమియన్, బాల్ఖ్‌లోని ఖ్వాజ్ పార్సా మసీదు ఆఫ్గనిస్తాన్ కి చెందిన ఆర్. సేన్ గుప్తాతో వీటి పరిరక్షణ, పునరుద్ధరణకు అధ్యయనం చేశారు. ఈయన 1950-52 సంవత్సర కాలంలో హిందూ ఇతిహాసం అయినటువంటి మహాభారతం లో కురుల రాజధాని నగరం హస్తినాపురం పునరుద్ధరణకు అధ్యయనం చేసాడు. అతను ఇండో ‑ గంగెటిక్ డివైడ్, ఎగువ యమునా ‑ గంగా దోయాబ్‌లోని అనేక పెయింటెడ్ గ్రే వేర్ ప్రదేశాలను కనుగొన్నాడు. నూబియాలోని అఫియే సమీపంలో నైలు నది టెర్రస్లలో మధ్య ఉన్న చివరి రాతి యుగం నాటి సాధనాల ఆర్కియాలజీ సర్వే ఆఫ్ ఇండియా, అతని బృందం కలిసి కనుగొన్నారు. ఇతని బృందం సి-గ్రూప్ ప్రజల స్మశానవాటికలో తవ్వకాలు జరిపి 109 సమాధులను వెలికితీశారు. ఈయన ఆర్కియాలజీ సర్వే ఆఫ్ ఇండియా నిధులతో 1975-76 సంవత్సరంలో "ఆర్కియాలజీ ఆఫ్ రామాయణ సైట్స్" ప్రాజెక్ట్‌ పేరుతో హిందూ ఇతిహాసం రామాయణంలో పేర్కొన్న ఐదు సైట్‌లను - అయోధ్య, భరద్వాజ్ ఆశ్రమం, నందిగ్రామ్, చిత్రకూట్, శ్రీంగవరాపూర్ వంటి ప్రదేశాలను త్రవించి, ఆర్కియాలజికల్ సర్వే ఆఫ్ ఇండియా కు ఏడు పేజీల ప్రాథమిక నివేదిక సమర్పించాడు. ఇందులో అయోధ్య లోని బాబ్రీ మసీదు నిర్మాణానికి దక్షిణాన "స్తంభ స్థావరాల" ఉన్నాయని వెల్లడించాడు.
మరిన్ని విశేషాలు
ప్ఈయన జాతీయ, అంతర్జాతీయ శాస్త్రీయ పత్రికలలో అనేక పుస్తకాలు, 150 కి పైగా పరిశోధనా పత్రాలను, తన కథనాలను ప్రచురించాడు. ఈయన 2002 లో రాసిన పుస్తకం లో, ది సరస్వతి ఫ్లోస్ ఆన్, మునుపటి ఆర్యన్ దండయాత్ర / వలస సిద్ధాంతాన్ని ఇందులో విమర్శించాడు. సరస్వతి నది యొక్క ఋగ్వేద వర్ణన (ఇది క్రీ.పూ. 2000 నాటికి ఎండిపోయింది) కానీ "పొంగిపొర్లుతుంది" అని వాదించాడు. కానీ ఇతని వాదనన కొంతమంది చరిత్రకారులు చేసిన వాదనకు విరుద్ధ ఉంది. ఇండో-ఆర్యన్ వలస వెళ్లిన మూడు వందల సంవత్సరాల తరువాత సరస్వతి నది ఎండిపోయిందని, సింధు లోయ నాగరికత అంతరించిపోవడానికి ఇది దారితీసిందని వాదించాడు.
మరణం
101 సంవత్సరాల బిబి లాల్ 2022 సెప్టెంబరు 10న న్యూఢిల్లీలో మరణించాడు.
మూలాలు
వర్గం:పురావస్తు పరిశోధకులు వర్గం:పద్మభూషణ పురస్కార గ్రహీతలు వర్గం:ఉత్తరప్రదేశ్ శాస్త్రవేత్తలు వర్గం:ఉత్తర ప్రదేశ్ వ్యక్తులు వర్గం:1921 జననాలు వర్గం:పద్మవిభూషణ పురస్కార గ్రహీతలు వర్గం:2022 మరణాలు
అర్రా లోక్‌సభ నియోజకవర్గం
అర్రా లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, బీహార్‌లోని 40 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో భోజ్‌పూర్ జిల్లాలోని ఏడు శాసనసభ స్థానాలను కలిగి ఉంది.
కోనేరు నాగేశ్వరరావు
కోనేరు నాగేశ్వరరావు తెలుగుదేశం పార్టీ నాయకుడు, మాజీ మంత్రి.
జీవిత విశేషాలు
ఆయన కృష్ణా జిల్లా మారేడుమాక గ్రామంలో అత్యుతరామయ్య, సీతమ్మ దంపతులకు రెండవ సంతానంగా 1937 ఆగష్టు 30 న జన్మించాడు. 1954లో ఫారెస్టు కాంట్రాక్టర్‌గా కొత్తగూడెం వచ్చి ఆయన ఇక్కడే స్థిరపడ్డాడు. 1959లో ధనలక్ష్మిని వివాహం చేసుకున్న ఆయనకు కూతురు ఉషారాణి, కొడుకులు పూర్ణచందర్‌రావు, సత్యనారాయణ ఉన్నారు.
రాజకీయ జీవితం
1982 లో తెలుగుదేశం పార్టీ ఆవిర్భావం సందర్భంగా ఆంధ్రప్రదేశ్ మాజీ ముఖ్యమంత్రి నందమూరి తారకరామారావు పిలుపు మేరకు తెలుగుదేశం పార్టీలో చేరాడు. ఆయన 1983లో తొలిసారిగా కొత్తగూడెం శాసనసభ నియోకవర్గం నుంచి శాసన సభ్యునిగా ఎన్నికయ్యాడు. తర్వాత 1985, 1994లో ఇదే నియోజకవర్గం నుంచి శాసన సభ్యుడిగా గెలిచాడు. 1988లో ఎన్టీఆర్‌ కేబినెట్‌లో చిన్న నీటిపారుదల శాఖ మంత్రిగా పనిచేశాడు. 1991 నుంచి 1994 వరకు టీడీపీ జిల్లా అధ్యక్షుడిగా సేవలందించాడు. 1985లో భద్రాచలం ట్రస్టుబోర్డు చైర్మన్‌గా, పాల్వంచ ఏపీ స్టీల్స్‌ చైర్మన్‌గా పనిచేశాడు.
లయన్స్‌ క్లబ్‌ గవర్నర్‌గా
సామాజిక సేవా కార్యక్రమాల్లో ముందుండే ఆయన లయన్స్‌ క్లబ్‌ కార్యక్రమాల్లో చురుగ్గా పనిచేశాడు. 13 ఏళ్లుగా లయన్స్‌ క్లబ్‌ మల్టిపుల్‌ కౌన్సిల్‌ కన్వీనర్‌గా సేవలందిస్తున్న ఆయన ప్రస్తుతం లయన్స్‌ క్లబ్‌ 324 జిల్లాల గవర్నర్‌గా ఉన్నారు. 1981 నుంచి క్లబ్‌ కార్యక్రమాల్లో చురుకైన పాత్ర పోషిస్తున్నారు.
మరణం
ఆయన కొత్తగూడెంలోని శ్రీనగర్‌ కాలనీలో గల తన స్వగృహంలో 2016, ఆగస్టు 5, శుక్రవారం ఉదయం కన్నుమూశారు.
ఇతర లింకులు
వర్గం:తెలుగుదేశం పార్టీ రాజకీయ నాయకులు వర్గం:కృష్ణా జిల్లా రాజకీయ నాయకులు వర్గం:1937 జననాలు వర్గం:2016 మరణాలు వర్గం:భద్రాద్రి కొత్తగూడెం జిల్లా రాజకీయ నాయకులు వర్గం:భద్రాద్రి కొత్తగూడెం జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:భద్రాద్రి కొత్తగూడెం జిల్లాకు చెందిన ఆంధ్రప్రదేశ్ రాష్ట్ర మంత్రులు
కణితి విశ్వనాథం
కణితి విశ్వనాథం భారత జాతీయ కాంగ్రెస్ రాజకీయ నాయకుడు, పారిశ్రామికవేత్త, విద్యావేత్త, వైద్యుడు. కనితి విశ్వనాథం 2023 ఏప్రిల్ 15న మరణించారు.
జీవిత విశేషాలు మరణం
అతను 1932 జూలై 1న శ్రీకాకుళం జిల్లా లోని హరిదాసుపురంలో జన్మించాడు. అతని తండ్రి దొంగాన చౌదరి. ఆంధ్రా మెడికల్ కాలేజీలో ఎం.బి.బి.ఎస్ చదివాడు.
అతను కాంగ్రెస్ పార్టీ సీనియర్ నాయకుడు. అతను అతను శ్రీకాకుళం లోక్‌సభ నియోజకవర్గం నుండి 1989, 1991 లలో రెండు సార్లు పార్లమెంటు సభ్యునిగా ఎన్నికయ్యాడు. అతను 2014 నవంబరు 7న బీజేపీ ఆంధ్రప్రదేశ్ రాష్ట్ర అధ్యక్షుడు కంభంపాటి హరిబాబు, కేంద్ర మాజీ మంత్రి పురందేశ్వరి సమక్షంలో బిజెపిలో చేరాడు. కాశీబుగ్గలో జరిగిన కార్యక్రమంలో అతని తనయుడు రాజేంద్ర, అతని అనుచరులు అధిక సంఖ్యలో బీజేపీలో చేరారు. కణితి విశ్వనాథం 2023 ఏప్రిల్ 15న తన నివాసంలో విశ్వాస విడిచారు.
బయటి లంకెలు
వర్గం:1932 జననాలు వర్గం:9వ లోక్‌సభ సభ్యులు వర్గం:10వ లోక్‌సభ సభ్యులు వర్గం:జీవిస్తున్న ప్రజలు వర్గం:పార్టీలు ఫిరాయించిన రాజకీయ నాయకులు వర్గం:శ్రీకాకుళం జిల్లా రాజకీయ నాయకులు వర్గం:శ్రీకాకుళం జిల్లా వైద్యులు వర్గం:శ్రీకాకుళం జిల్లా వ్యాపారవేత్తలు వర్గం:శ్రీకాకుళం జిల్లా నుండి ఎన్నికైన లోక్‌సభ సభ్యులు
ది గుడ్ ఎర్త్ (1937 సినిమా)
ది గుడ్ ఎర్త్ 1937, జనవరి 29న సిడ్నీ ఫ్రాంక్లిన్ దర్శకత్వంలో విడుదలైన అమెరికా చలనచిత్రం. నోబెల్ బహుమతి గ్రహీత, అమెరికన్ నవలా రచయిత్రి పెర్ల్ ఎస్.బక్ 1931లో రాసిన ది గుడ్ ఎర్త్ అనే నవల ఆధారంగా రూపొందించబడిన ఈ చిత్రంలో పాల్ ముని, లూయిస్ లైనర్ నటించారు. లాస్ ఏంజిల్స్ లోని ఎలిజెంట్ కార్తే సర్కిల్ థియేటర్ లో ప్రీమియర్ షో వేయబడింది.
ఎన్ని కష్టాలు వచ్చినా రైతు తన కుటుంబాన్ని ఎంతగా ప్రేమిస్తాడో, తనకున్న కొద్ది భూమిని కాపాడుకునేందుకు ఎంతగా ప్రయత్నిస్తాడో ఈ చిత్రంలో చూపించబడింది.
కథ
వాంగ్ లుంగ్, ఓలాన్ లు భార్యాభర్తలు. చైనాలోని ఒక కుగ్రామంలో సాధారణ రైతు కుటుంబం వారిది. తమ జీవనాధారమైన వ్యవసాయం చేసుకుంటూ ఆనందంగా జీవిస్తున్న సమయంలో అనుకోకుండా కరువు వస్తుంది. బతుకుతెరువు కోసం పట్నానికి వలస వస్తారు. అక్కడ ఎన్నో కష్టాలు పడి, పిల్లలకోసం భిక్షాటన మొదలు పెడతారు. కొన్నిరోజుల తరువాత ఆ కుటుంబం మళ్ళీ గ్రామానికి తిరిగి వస్తుంది. అదేసమయంలో మిడతలదండు వీరి పొలంపై దాడి చేస్తుంది. వారు ఆ దాడిని ఎదుర్కొంటారు. కొన్నిరోజులకు ఓలాన్ జబ్బుతో మంచాన పడుతుంది. వాంగ్ లుంగ్ తన పొలాన్ని అమ్మి ఓలాన్ కు నయం చేయించాలనుకుంటాడు. పొలం ఉండడం చాలా ముఖ్యమని, తనకోసం పొలం అమ్మొద్దని చెప్పి ఓలాన్ మరణిస్తుంది.
అవార్డులు
ఈ చిత్రం ఉత్తమనటి (లూయిస్ లైనర్),ఉత్తమ ఛాయాగ్రహణం (కార్ల్ ఫ్రూయిండ్) విభాగాల్లో ఆస్కార్ అవార్డులను అందుకోవడమేకాకుండా ఉత్తమచిత్రం, ఉత్తమ దర్శకుడు, ఉత్తమ ఎడిటర్ విభాగాల్లో నామినేట్ చేయబడింది.
ఆధార గ్రంథాలు
వర్గం:ఆంగ్ల భాషా చలనచిత్రాలు వర్గం:హాలీవుడ్ చిత్రాలు వర్గం:సినిమా
యరేటా
దక్షిణ అమెరికా కు చెందిన అపియేసియా లో పుష్పించే మొక్క. ఇది పెరూ, అండీస్ , బొలీవియా ,అర్జెంటీనా దేశాల్లో కనబడుతుంది. సముద్ర మట్టానికీ 3,200, 5,200 మీటర్ల అడుగులు ఎత్తులో పెరుగుతుంది.
వివరణ
వాతావరణ పరిస్థితులను తట్టుకోవడం కోసం దట్టంగా పెరుగుతుంది. ఇవి ఎక్కువ ఎత్తు పెరగకుండా భూమి మీద అడ్డంగా పెరుగుతాయి. ఒక సంవత్సర కాలంలో 1.5 సెంటీమీటర్ల మాత్రమే పెరుగుతుంది. సాధారణంగా ఇది నలుపు రంగులో ముదురు బూడిద రంగులో ఉంటుంది. 3,000 సంవత్సరాలకు పైగా ఉన్నట్లు అంచనా వేయబడింది.
మూలాలు
వర్గం:మొక్కలు
భిండ్ శాసనసభ నియోజకవర్గం
భిండ్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం భిండ్ జిల్లా, భిండ్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
వి. హనుమంత రాయ చౌదరి
ఉన్నం హనుమంతరాయ చౌదరి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో కళ్యాణదుర్గం నియోజకవర్గం నుండి ఎమ్మెల్యేగా గెలిచాడు.
రాజకీయ జీవితం
వి. హనుమంతరాయ చౌదరి తెలుగుదేశం పార్టీ ద్వారా రాజకీయాల్లోకి వచ్చి సర్పంచిగా, మండల అధ్యక్షుడిగా, సింగల్ విండో అధ్యక్షుడిగా, 1998 సెప్టెంబర్ 28 నుండి 2004 మార్చి 28 వరకు మార్కెఫెడ్ ఛైర్మన్‌గా, 2000 నుండి 2010 వరకు అనంతపురం జిల్లా టీడీపీ అధ్యక్షుడిగా, టీడీపీ రాష్ట్ర రైతు విభాగం అధ్యక్షుడిగా వివిధ హోదాల్లో పని చేశాడు. ఆయన ఆ తరువాత 2014లో జరిగిన ఆంధ్రప్రదేశ్ శాసనసభ ఎన్నికల్లో పోటీ చేసి ఓడిపోయి, 2014లో జరిగిన ఆంధ్రప్రదేశ్ శాసనసభ ఎన్నికల్లో టీడీపీ తరపున కళ్యాణదుర్గం  నియోజకవర్గం నుండి పోటీ చేసి తొలిసారి ఎమ్మెల్యేగా ఎన్నికయ్యాడు. హనుమంతరాయ చౌదరికు 2019లో టీడీపీ టికెట్ దక్కలేదు. ఆయన ప్రస్తుతం టీడీపీ రాష్ట్ర ఉపాధ్యక్షుడిగా పని చేస్తున్నాడు.
బయటి లింకులు
వర్గం:అనంతపురం జిల్లా నుండి ఎన్నికైన శాసన సభ్యులు వర్గం:ఆంధ్రప్రదేశ్ శాసన సభ్యులు (2014) వర్గం:తెలుగుదేశం పార్టీ రాజకీయ నాయకులు
డాని బస్బూమ్ కెల్లీ
డాని బుస్బూమ్ కెల్లీ (జననం 1985 మే 5) మాజీ అమెరికన్ ఇండోర్ వాలీబాల్ క్రీడాకారిణి, లూయిస్‌విల్లే కార్డినల్స్ మహిళల వాలీబాల్ జట్టుకు ప్రస్తుత ప్రధాన కోచ్.
ప్రారంభ జీవితం
బుస్బూమ్ కెల్లీ నెబ్రాస్కాలోని కోర్ట్‌ల్యాండ్‌లో పుట్టి పెరిగింది, ఆడమ్స్ ఫ్రీమాన్ హైస్కూల్‌కు మల్టీ-స్టార్ అథ్లెట్‌గా ఉన్నారు, ఎందుకంటే ఆమె ఫ్రీమాన్‌ను రాష్ట్ర వాలీబాల్ టైటిల్‌ను ఫ్రెష్‌మెన్‌గా తీసుకువెళ్లింది, అలాగే రెండు స్టేట్ బాస్కెట్‌బాల్ ఛాంపియన్‌షిప్‌లు, క్లాస్ డిలో బంగారు పతకాన్ని సాధించింది.
కెరీర్ ఆడటం
బుస్బూమ్ కెల్లీ 2003-2006 వరకు నెబ్రాస్కా కార్న్‌హస్కర్స్ విశ్వవిద్యాలయం కోసం వాలీబాల్ ఆడింది, అక్కడ ఆమె సెట్టర్, లిబెరో పాత్రలను పోషించింది. ఆమె బిగ్ 12 కో-లిబరో ఆఫ్ ది ఇయర్‌గా ఎంపికైంది, 2006 ఎన్.సి.సి.ఏ ఛాంపియన్‌షిప్‌లో సీనియర్‌గా ఆమె జట్టుకు సహాయం చేసింది. డిగ్స్, అసిస్ట్‌లు రెండింటిలోనూ నెబ్రాస్కా చరిత్రలో టాప్-10లో ఉన్న ఇద్దరు క్రీడాకారిణులలో ఒకరిగా ఆమె తన కెరీర్‌ను ముగించింది, డిగ్స్ చార్ట్‌లో 1,281తో రెండవ స్థానంలో, కెరీర్ అసిస్ట్‌లలో 2,925తో మూడవ స్థానంలో నిలిచింది. మొత్తంమీద, ఆమె నెబ్రాస్కాను 124–10 రికార్డుకు నడిపించడంలో సహాయం చేస్తుంది.
నెబ్రాస్కాతో ఆమె ఆడే కెరీర్‌ను అనుసరించి, అప్పటి ప్రధాన కోచ్ జెన్నీ లాంగ్ పింగ్ ఆమెను యు.ఎస్ జాతీయ జట్టు శిక్షణ జాబితాలో చేరమని ఆహ్వానించారు.
2009–2010: యూనివర్శిటీ ఆఫ్ టేనస్సీ అసిస్టెంట్ కోచ్
బుస్బూమ్ కెల్లీ 2009, 2010 సీజన్లలో టెన్నెస్సీలో అసిస్టెంట్ కోచ్‌గా ఉన్నారు. ఆమె జట్టు సెట్టర్‌లకు మార్గనిర్దేశం చేసింది, ప్రయాణం, పరికరాల అవసరాలను సమన్వయం చేసింది. పాఠశాల వాలీబాల్ క్యాంపులను నిర్వహించింది.
2011: యూనివర్సిటీ ఆఫ్ లూయిస్‌విల్లే అసిస్టెంట్ కోచ్
బుస్బూమ్ కెల్లీ 2011 సీజన్‌ను లూయిస్‌విల్లేలో అసిస్టెంట్ కోచ్‌గా గడిపారు, అక్కడ ఆమె కార్డినల్స్‌కు 24-9 రికార్డు, ఎన్.సి.సి.ఏ టోర్నమెంట్‌లో రెండవ రౌండ్‌కు వెళ్లేందుకు సహాయం చేసింది.
2012–2016: యూనివర్సిటీ ఆఫ్ నెబ్రాస్కా అసిస్టెంట్ కోచ్
బుస్బూమ్ కెల్లీ 2012లో నెబ్రాస్కా కోచింగ్ స్టాఫ్‌లో చేరారు, అక్కడ ఆమె తన అల్మా మేటర్‌కి అసిస్టెంట్ కోచ్‌గా ఐదు సీజన్‌లను గడిపింది. నెబ్రాస్కా 2015 ఎన్.సి.సి.ఏ ఛాంపియన్‌షిప్‌ను గెలుచుకున్నందున, ఒక క్రీడాకారిణిగా, కోచ్‌గా డివిజన్ I ఎన్.సి.సి.ఏ టైటిల్‌ను గెలుచుకున్న కొద్దిమంది కోచ్‌లలో ఆమె ఒకరు.
2017–ప్రస్తుతం: యూనివర్సిటీ ఆఫ్ లూయిస్‌విల్లే హెడ్ కోచ్
2017లో లూయిస్‌విల్లేలో ప్రధాన కోచ్‌గా ఆమె మొదటి సీజన్‌లో, ఆమె కాన్ఫరెన్స్ ప్రీ-సీజన్ పోల్స్‌లో ఎనిమిదో స్థానంలో ఎంపికైనప్పటికీ, లీగ్‌లో 18-2తో కార్డినల్స్‌ను ఏ.సి.సి ఛాంపియన్‌షిప్‌కు నడిపించింది. ఏ.వి.సి.ఏ ఈస్ట్ రీజియన్ కోచ్ ఆఫ్ ది ఇయర్‌గా ఎంపికైనప్పుడు బుస్బూమ్ కెల్లీ తన మొదటి ప్రధాన జాతీయ అవార్డును ప్రధాన కోచ్‌గా అందుకుంది. 2019లో, బుస్బూమ్ కెల్లీ కార్డినల్స్‌ను ప్రోగ్రామ్ చరిత్రలో వారి అత్యుత్తమ ఎన్.సి.ఏ.ఏ టోర్నమెంట్ ముగింపుకు నడిపించారు, స్వీట్ సిక్స్‌టీన్‌లో టెక్సాస్‌ను నిరాశపరిచిన తర్వాత వారు ఎన్.సి.ఏ.ఏ రీజినల్ ఫైనల్స్‌కు చేరుకున్నారు.
కుజ దోషం
ఇది వివాహానికి ప్రతికూలంగా ఉందని నమ్ముతారు, దీని వలన అసౌకర్యం, సంబంధంలో ఉద్రిక్తత ఏర్పడుతుంది, ఇది జీవిత భాగస్వాముల మధ్య తీవ్ర అస్థిరతకు దారితీస్తుంది, చివరకు ఇతర పెద్ద సమస్యలకు దారితీస్తుంది. ఇది రోమన్ దేవుడు యొక్క యుద్ధం తరువాత పెట్టబడిన మార్స్ గ్రహం యొక్క "మండుతున్న" స్వభావం కారణంగా సంభవిస్తుంది. అంతేకాక, ఇద్దరు మాంగ్లిక్స్ వివాహం చేసుకుంటే ప్రతికూల ప్రభావాలు ఒకరికొకరు రద్దు చేయబడతాయని నమ్ముతారు.
ఏదేమైనా, జ్యోతిషశాస్త్రంలో మార్స్ మాత్రమే కాదు, అది జ్యోతిషశాస్త్రాన్ని ప్రభావితం చేయాల్సి ఉంటుంది, ఈ ప్రభావాలు మొత్తం జ్యోతిషశాస్త్ర అనుకూలత యొక్క విస్తృత దృక్పథంలో చూడాలి. [1] మంగులిక్ మొదటిది ఒక కుంభ వివాహ్ అని పిలిచే ఒక వేడుకను నిర్వహించినట్లయితే ఒకే మాంగ్లిక్ వివాహానికి ప్రతికూల పరిణామాలు పరిష్కారం కాగలవని నమ్మకం ఉంది, దీనిలో మంగిలిక్ ఒక అరటి చెట్టు, ఒక పెపల్ చెట్టు లేదా ఒక వెండి లేదా బంగారం విగ్రహం "వివాహం" హిందూ మతం దేవుడు విష్ణువు. మంగల్ డోష్ యొక్క చెడు ప్రభావాలను జ్యోతిషశాస్త్ర నివారణల సహాయంతో తగ్గించవచ్చు, ఇది పూజా, మంత్రాలు, జెమ్ స్టోన్స్, ఛారిటీస్ యొక్క అనువర్తనాన్ని కలిగి ఉంటుంది, ఈ నివారణలు వారి జాతకచక్రాల మీద ఆధారపడి వివిధ వ్యక్తులకు భిన్నంగా ఉంటాయి.
పాము అంతర్ చెవులు
చెవి అంటే ఇది ఒక శరీరభాగము. ఇది ఒక జ్ఞానేంద్రియము. శరీరములోని వినికిడి సాధనము. పంచేంద్రియాలలో ఒకటి. The Technical University of Munich, Germany, The Bernstein Center for Computational Neuroscience కు చెందిన J. Leo van Hemmen, Paul Friedel అనే శాస్త్రవేత్తలు పాములు వినగలవు అని తాజా అద్యయనల ద్వారా కనుగొన్నారు. పాములకు కర్ణభేరి Eardrums, ఉండవు కాని అంతర్ చెవులు Inner ear, కాక్లియా Cochlea నిర్మాణాలు సహాయంతో గాలిలో గల ప్రకంపనలు గ్రహించటం ద్వారా వినగలవు.
కర్ణబేరి ఉండదు
thumb|right|పాము యెుక్క అంతర్ చెవి నిర్మాణం (ఈ నిర్మాణం సహాయంతో పాము అతి సూక్ష్మ శబ్దాలను కుడా వినగలదు) కర్ణభేరి త్వచం, మధ్య చెవి కుహరం, శ్రోత్రనాళాలు లోపిస్తాయి. సర్పాల్లో కర్ణస్తంభిక (Columella (auditory system) ) ప్రలంబంతో అతికి ఉంటాయి.పాముకు కర్ణబేరి ఉండదు, బాహ్య చెవులు ఉండవు పరిణామక్రమంలో పాముల బాహ్య చెవులు వ్యర్థావయవాలు (vestigial organs) అయ్యాయి. కేవళం లోపలి చెవులు మాత్రమే ఉంటాయి. కాని అంతర్ చెవులు (Inner ear), కాక్లియా (Cochlea) నిర్మాణాలు సహాయంతో గాలిలో గల ప్రకంపనలు దవడలు సహాయంతో గ్రహించటం ద్వారా అతి సూక్ష్మ శబ్దాలను కూడా వినగలవు. పాము కూడి, ఏడమ దవడలను స్వతంత్రంగా కదపడం ద్వారా వివిధ దిక్కుల నుండి వచ్చే శబ్దాలను గుర్తించగలదు.
జ్ఞానేంద్రియగ్రహితలు
జ్ఞానేంద్రియగ్రహితలు (Mechanoreceptors) అనేవి అతి సున్నితమైన నరాలు ఇవి శరీరమంతా ఉండి వెన్నుపాము (Spinal cord) తో అనుసందానముగా డండి నేల మీద నుండి లేదా ఇసుక రేణువుల నుండి వచ్చే తరంగాలను స్పర్శించడానికి సహాయపడుతాయి.అలా వచ్చిన తరంగాలు శరీరంలోని జ్ఞానేంద్రియగ్రహితలు, వెన్నుపాము ద్వారా మెదడుకు (Brain) చేరుకుని శబ్దాలను గ్రహిస్తుంది. ఈ జ్ఞానేంద్రియగ్రహితలు అతి సూక్ష్మ శబ్ద తరంగాలను సైతం గ్రహించి పాముకు ద్వని ఏర్పడిన ప్రదేశాన్ని గుర్తించేందుకు సహాయపడుతాయి.
గాలిలో తరంగాలను పుర్రె గ్రహించుట
గాలిలో పయనించే సూక్ష్మ శబ్ద తరంగాలు మెుదట పుర్రె గ్రహించిన పిమ్మట లోపలి చెవులకు పంపుతుంది. ఆ తరువాత ఆ తరంగాలు మెదడుకు చేరుతాయి అప్పుడు కూడా పాము శబ్దాలను గ్రహిస్తుంది.
ములాలు
వర్గం:పాములు వర్గం:సరీసృపాలు
మానస వారణాసి
మానస వారణాసి, తెలంగాణకు చెందిన మోడల్, అందాల పోటీ విజేత. ఫెమినా మిస్ ఇండియా 2020 అందాల కిరీటాన్ని అందుకుంది. ప్యూర్టో రికోలోని శాన్ జువాన్, కోకాకోలా మ్యూజిక్ హాల్‌లో 2021, డిసెంబర్ 20న జరగబోయే మిస్ వరల్డ్ 2021 పోటీలో భారతదేశం తరపున ప్రాతినిధ్యం వహించి, 10వ స్థానంలో నిలిచింది.
జననం, విద్యాభ్యాసం
మానస వారణాసి 1997, మార్చి 27న హైదరాబాదులో జన్మించింది. తండ్రి ఉద్యోగం కారణంగా మలేషియాకు వెళ్ళిన మానస 2011-12 బ్యాచ్‌లో జిఐఐఎస్ మలేషియా క్యాంపస్ నుండి గ్రేడ్ 10 పూర్తి చేసింది. ఆ తర్వాత హైదరాబాదుకి వచ్చి ఎఫ్ఐఐటి జెఈఈలో ఇంటర్మీడియట్ పూర్తి చేసింది. వాసవి కాలేజ్ ఆఫ్ ఇంజనీరింగ్ లో కంప్యూటర్ సైన్స్ చదువును పూర్తిచేసి, ఫాక్ట్ సెట్ లో ఫైనాన్షియల్ ఇన్ఫర్మేషన్ ఎక్స్ఛేంజ్ (ఫిక్స్) విశ్లేషకురాలిగా పనిచేసింది.
పోటీ
2019లో ఫెమినా మిస్ ఇండియా తెలంగాణ పోటీలో పాల్గొన్న మానస టాప్ 3 ఫైనలిస్టుల్లో ఒకరిగా నిలిచింది. 2020లో ఫెమినా మిస్ ఇండియా తెలంగాణ టైటిల్ కోసం ఆడిషన్ చేసి, అందులో విజేతగా నిలిచింది. 202లో జరిగిన ఫెమినా మిస్ ఇండియా 2020 పోటీలో తెలంగాణ రాష్ట్రానికి ప్రాతినిధ్యం వహించింది. 2021, ఫిబ్రవరి 10న ముంబైలోని హయత్ రీజెన్సీలో అవుట్ గోయింగ్ టైటిల్ హోల్డర్ సుమన్ రావు చేత ఫెమినా మిస్ ఇండియా వరల్డ్ 2020గా కిరీటం అందుకుంది. పోటీకి సంబంధించిన ముందస్తు పోటీ కార్యక్రమంలో ఆమె 'మిస్ రాంప్‌వాక్' అవార్డును గెలుచుకుంది.
బయటి లింకులు
వర్గం:1997 జననాలు వర్గం:హైదరాబాదు జిల్లా మహిళలు వర్గం:జీవిస్తున్న ప్రజలు
ఉజిగామి
ఉజిగామి (Ujigami ) "కుల దైవం /దైవత్వం /ఆత్మ " ) జపాన్‌లోని షింటో మతానికి చెందిన,  ఒక నిర్దిష్ట ప్రదేశాన్ని సంరక్షించే  దేవుడు లేదా ఆత్మ. ఉజిగామిని , అనారోగ్యం నుండి రక్షణ కోసం, ప్రయత్నాలలో విజయానికి, మంచి పంటల కోసం, ఇలా  అనేక సహాయలు కోరుతూ  ప్రార్థిస్తారు.
చరిత్ర
thumb| ఉజీ లోని ఉజిగామి పుణ్యక్షేత్రం ఉజిగామిని ఎనిమిదవ శతాబ్దం నుండి మాత్రమే విశ్వసించడం ప్రారంభమైంది.
ఉజిగామి అనే పదాన్ని దాని ప్రస్తుత రూపంలో, అనేక ఇతర రకాల షింటో దేవతలను వివరించడానికి ఉపయోగిస్తున్నారు. వాస్తవానికి, ఉజిగామి అనే పదం కుటుంబ దేవుడి సూచనగా వాడుకలో ఉంది. మొదట, తాత్కాలిక బలిపీఠాల వద్ద ఈ దేవతల పూజలు ప్రారంభం అయినట్టు నమ్ముతారు. హీయన్ కాలం తరువాత, జపనీస్ మేనరికల్ వ్యవస్థ ప్రారంభమైంది. ప్రభువులు, యోధులు, దేవాలయాలకు వారి స్వంత భూములు చేకూరాయి. కుటుంబ ఆధారిత సమాజం వాడుక నుంచి తప్పుకోవడంతో ఉజిగామిపై నమ్మకం సన్నగిల్లింది. దీనికి మారుగా, మానర్ల ప్రభువులు తమ భూముల రక్షణకి దేవతలను ప్రార్థించడం ప్రారంభించారు. ఈ సంరక్షక దేవతలను చింజు (chinju) లని పిలిచే వారు. మురోమాచి కాలంలో మేనోరియల్ వ్యవస్థ క్షీణించడం ప్రారంభించడంతోఉజిగామితో పాటు సంరక్షక దేవతలను దేవాలయాలలో ప్రతిష్టించారు. తాము పుట్టిన భూమికి దేవుడు ఉబుసునగామి (ubusunagami). కాలక్రమేణా, ఉబుసునగామి, చింజు వారి సంఘానికి హృదయ దేవతలుగా మారారు, క్రమంగా వారే ఉజిగామిగా పూజలందుకున్నారు.
ఉజిగామిని పూజించే వ్యక్తిని ఉజికో అని వ్యవహరిస్తారు.
ప్రస్తావనలు
2. కంస్ట్రా, J. H. (1967). ఎన్‌కౌంటర్ లేదా సింక్రెటిజం. జపనీస్ బౌద్ధమతం యొక్క ప్రారంభ పెరుగుదల.
3. హాల్, జాన్ విట్నీ (1991). ది కేంబ్రిడ్జ్ హిస్టరీ ఆఫ్ జపాన్: ఎర్లీ మోడరన్ జపాన్. కేంబ్రిడ్జ్ యూనివర్సిటీ ప్రెస్. ISBN 0-521-22355-5.
4. టీయువెన్, మార్క్; బ్రీన్, జాన్; ఇనౌ, నోబుటకా; ఇటా, సతోషి (2003). షింటో, ఒక చిన్న చరిత్ర. సైకాలజీ ప్రెస్. ISBN 0-415-31179-9.
వెలుపలి లంకెలు
వర్గం:షింటో మతం వర్గం:షింటో దేవతలు వర్గం:జపాన్ సంస్కృతి
గౌతమ్ రాధాకృష్ణ దేసిరాజు
thumbnail|హైడ్రొజన్ బ్రిడ్జ్ 300px|thumbnail|సచ్చరిన్ డిహైడ్రెట్ thumbnail
భాహ్యా లంకెలు
వర్గం:1952 జననాలు వర్గం:జీవిస్తున్న ప్రజలు వర్గం:భారతీయ శాస్త్రవేత్తలు వర్గం:భారతీయ రసాయన శాస్త్రవేత్తలు
బ్రో డాడీ
బ్రో డాడీ సినిమా డిస్నీ+ హాట్‌స్టార్‌లో 2022, జనవరి 26 న విడుదలైన మలయాళ చిత్రం. పృథ్వీరాజ్ సుకుమారన్ దర్శకత్వం వహించిన ఈ చిత్రంలో మోహన్‌లాల్, మీనా, కళ్యాణి ప్రియదర్శన్, పృథ్వీరాజ్ సుకుమారన్ నటించారు. శ్రీజిత్ ఎన్, బిబిన్ మాలికల్ స్క్రీన్ ప్లే అందించారు. ఈ చిత్రాన్ని ఆశీర్వాద్ సినిమాస్ ద్వారా ఆంటోనీ పెరుంబవూరు నిర్మించారు.
కథ
జాన్ కట్టాడి, అన్నమ్మ దంపతుల కుమారుడు ఈషో కట్టాడి. ఈషో బెంగళూరులో జాబ్ చేస్తుంటాడు. జాన్ స్నేహితుడు కురియన్ కుమార్తె అన్నా కూడా బెంగళూరులోనే సాఫ్ట్‌వేర్ ఇంజినీర్‌గా పనిచేస్తుంటుంది. ఈషో, అన్నా ఇద్దరు బాల్య స్నేహితులు. వారిద్దరు ఇంట్లో చెప్పకుండా బెంగళూరులో సహజీవనం చేస్తుంటారు. అన్నా గర్బవతి అవుతుంది. ఇదే సమయంలో ఈషో తల్లి కూడా గర్భవతి అవుతుంది. లేటు వయసులో అన్నమ్మ గర్బవతి కావడంతో జాన్ పరిస్థితి ఏమిటి అనేది మిగతా కథ.
మూలాలు
వర్గం:2022 సినిమాలు వర్గం:మీనా నటించిన చిత్రాలు
కే.ఈరన్న
కే.ఈరన్న ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో మడకశిర నియోజకవర్గం నుండి ఎమ్మెల్యేగా గెలిచాడు.
రాజకీయ జీవితం
కే.ఈరన్న 2014లో జరిగిన అసెంబ్లీ ఎన్నికల్లో టీడీపీ తరపున పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి ఎం. తిప్పేస్వామి పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
కే.ఈరన్న ఎమ్మెల్యేగా ఎన్నికైన తరువాత ఓడిపోయిన అభ్యర్థి ఎం. తిప్పేస్వామి ఆయన ఎన్నికను సవాలు చేస్తూ 2014 ఏప్రిల్‌లో ఎన్నికల ట్రైబ్యునల్‌/ హైకోర్టులో ఈపీ దాఖలు చేశాడు. ఈరన్న తన అఫిడవిట్‌లో భార్య ప్రభుత్వ ఉద్యోగిని అనే విషయాన్ని, కేసు నమోదు వివరాల్ని పేర్కొనలేదని తిప్పేస్వామి తెలిపారు. ప్రజాప్రాతినిధ్య చట్టం ప్రకారం ఎన్నికల్లో పాల్గొనే అభ్యర్థి తనపై నమోదైన కేసుల వివరాల్ని స్వచ్ఛందంగా తెలియజేయాల్సిన అవసరం ఉందన్నారు. తిప్పేస్వామి వాదనలు విన్న హైకోర్టు ఈరన్నను అనర్హుడిగా ప్రకటించడంతో ఆయన 2018లో ఎమ్మెల్యే పదవికి రాజీనామా చేశాడు. కే.ఈరన్న 2019లో జరిగిన ఎన్నికల్లో పోటీ చేసి ఓడిపోయాడు.
మూలాలు
వర్గం:అనంతపురం జిల్లా నుండి ఎన్నికైన శాసన సభ్యులు వర్గం:తెలుగుదేశం పార్టీ రాజకీయ నాయకులు
అనగనగా ఒక రౌడీ
అనగనగా ఒక రౌడీ 2021లో నిర్మించిన మాస్ ఎంటర్టైనర్ తెలుగు సినిమా. ఈ సినిమా 2018లో వచ్చిన మలయాళ చిత్రం ‘పాదయొట్టం’ను రీమేక్ చేస్తున్నారు. ఏక్ ధో తీన్ ప్రొడక్షన్స్ బ్యానర్ పై గార్లపాటి రమేష్, డా.టి.ఎస్‌.వినీత్‌భట్‌ నిర్మించిన ఈ చిత్రానికి మను యజ్ఞ దర్శకత్వం వహించాడు. సుమంత్, మధునందన్, ధన్‌రాజ్, కల్యాణ్‌ చక్రవర్తి ప్రధాన పాత్రల్లో నటించారు.
చిత్ర నిర్మాణం
‘అనగనగా ఒక రౌడీ’ సినిమా షూటింగ్ 2021, ఫిబ్రవరిలో ప్రారంభమైంది. ఈ సినిమా షూటింగ్ ను 2021, మే 1న పూర్తి చేశారు. సుమంత్ పుట్టినరోజు సందర్భంగా ఫిబ్రవరి 8న “అనగనగా ఒక రౌడీ” చిత్రం నుంచి సుమంత్ ఫస్ట్ లుక్ పోస్టర్ ను విడుదల చేశారు.
మూలాలు
వర్గం:2021 తెలుగు సినిమాలు
గీతా ఫోగట్
వ్యక్తిగత జీవితం, కుటుంబం
హర్యానాలోని భివానీ జిల్లాలో ఉన్న బలాలీ గ్రామంలో హిందూ జాట్  కుటుంబంలో జన్మించారు గీతా. ఆమె తండ్రి మహావీర్ సింగ్ ఫొగట్ మాజీ కుస్తీ క్రీడాకారుడే కాక, ఆమెకు కోచ్ కూడా.
ఆమె చెల్లెలు బబితా కుమారి, వినేశ్ ఫోగట్ లు కూడా కామన్ వెల్త్ క్రీడల్లో బంగారు పతకాలు గెలుచుకున్నారు.
2009 కామెన్ వెల్త్ కుస్తీ చాంపియన్ షిప్
2009 డిసెంబరు 19 నుంచి 21 వరకు పంజాబ్లోని జలంధర్ లో జరిగిన కామన్ వెల్త్ కుస్తీ చాంపియన్ షిప్ లో గీతా బంగారు పతకం గెలుచుకున్నారు.
2010 కామన్ వెల్త్ క్రీడలు
2010లో ఢిల్లీలో జరిగిన కామన్ వెల్త్ క్రీడల్లో ఆస్ట్రేలియాకు చెందిన ఇమేలీ బెంస్టెడ్ ను ఓడించి, మహిళా కుస్తీ చాంపియన్ షిప్ విభాగంలో భారతదేశానికి మొట్టమొదటి బంగారు పతకం సాధించిన ఘనత స్వంతం చేసుకున్నారు గీతా.
మూలాలు
వర్గం:1988 జననాలు వర్గం:జీవిస్తున్న ప్రజలు వర్గం:అర్జున అవార్డు గ్రహీతలు వర్గం:హర్యానా మహిళా క్రీడాకారులు వర్గం:భారతీయ ఒలింపిక్ క్రీడాకారులు
విద్యా సంస్థలు
పాఠశాల స్థాయి
పురపాలకసంఘం, మండల పరిషత్, జిల్లా పరిషత్ ఆధ్వర్యంలో పాఠశాలలు పనిచేస్తాయి. ప్రభుత్వ విద్యా సంస్థలలో నివాస సౌకర్యాలతో కూడిన విద్యాలయాలను ప్రభుత్వ గురుకులాల రూపంలో ప్రభుత్వం నిర్వహిస్తున్నది. వీటిలో విద్యార్థులు ఎక్కువ సమయం చదువు, పరీక్షల సాధన చేస్తారు. వీటిలో కూడా యాజమాన్యాన్ని బట్టి సాంఘీక సంక్షేమ గురుకులాలు, ఆదివాసి గురుకులాలు,, నవోదయ పాఠశాల లాంటివి వున్నాయి.
మాధ్యమిక, ఉన్నత విద్యా స్థాయి
ఆంధ్రప్రదేశ్ గురుకుల విద్యాలయాల సంస్థ ఆధ్వర్యంలో జూనియర్ కళాశాల, డిగ్రీ కళాశాలలు గురుకులాల తరహాలో నడపబడుతున్నాయి.
వృత్తి విద్యాస్థాయి
ఇంటర్మీడియట్ విద్యతో పాటు ఇంజనీరింగ్ విద్యను గురుకుల తరహాలో విద్యనందించే సంస్థ ఐఐఐటి.
పాఠశాల స్థాయి
ప్రభుత్వ గురుకులాల తరహాలో  ప్రైవేటు సంస్థలుకూడా  విద్యాలయాలను నిర్వహిస్తున్నాయి, ఇవి ఇంటర్మీడియట్ స్ధాయిలో, లేక పోటీ పరీక్షల తర్ఫీదులో ఎక్కువ వున్నాయి, వీటిలో విద్యార్థులు ఎక్కువ సమయం చదువు, పరీక్షల సాధన చేస్తారు. వీటిలో కొన్ని శ్రీ చైతన్య, నారాయణ, విజ్ఞాన్, ఎన్నారై, మాస్టర్ మైండ్స్.
వనరులు
వర్గం:విద్య వర్గం:ఆంధ్రప్రదేశ్‌లో విద్య
టెన్జిన్ (కామి)
టెన్జిన్
విద్యలు, పాండిత్యం, అభ్యాసం [[దస్త్రం:Tenjin Crossing to China.jpg|ఎడమ|thumb|టెన్జిన్ క్రాసింగ్ టు చైనా, సెషిన్ ద్వారా 15వ శతాబ్దం చివరలో, మురోమాచి కాలం, కాగితంపై సిరా, స్మిత్‌సోనియన్ ఇన్‌స్టిట్యూషన్ సౌజన్యంతో. ఇతర పేర్లు      టెన్జిన్సమా
సుగవారా నో
మిచిజాన్
అనుబంధం    షింటో
జంతువులు     ఎద్దు
వయస్సు          58
(845 - 903 సా.శ.)
చెట్టు                 ఊమ్
లింగము           పురుష
ప్రాంతం           ఫుకుయోకా
జాతి సమూహం జపనీస్]]
జపాన్కి చెందిన షింటో మతంలో, టెన్జిన్ (Tenjin) విద్యలకు , పాండిత్యం, అభ్యాసం, మేధస్సులకు ఇలవేల్పు కామి  (దైవం).
హేయన్ కాలం నాటి ప్రసిద్ధ పండితుడు, కవి, రాజకీయవేత్త అయిన సుగవారా నో మిచిజానే (845–903) యొక్క దైవీకరణ రూపమే టెంజిన్.
టెన్ (天) అంటే ఆకాశం, జిన్ (神) అంటే దేవుడు లేదా దేవత. టెంజిన్, పేరుకి ఉన్న ఆకాశ దేవత అర్థం,  రైజిన్ (ఉరుముల  దేవుడు, a god of thunder)పేరుకి  దాదాపు సమానంగా ఉంటుంది.
సుగవారా నో మిచిజానే
జపనీస్ చరిత్రలో, సుగవారా నో మిచిజానే 9వ శతాబ్దం చివరలో, దేశంలో   ఉన్న ఆ నాటి ప్రభుత్వంలో ఉన్నత స్థాయికి ఎదిగాడు. కానీ, 10వ శతాబ్దపు ప్రారంభంలో అతను ఫుజివారా వంశానికి చెందిన ప్రత్యర్థుల  కుట్రలకు బలి అయ్యాడు. పదవీచ్యుతుడై, బహిష్కరణకు గురై  క్యుషు ను చేరాడు. అలా 903లో ప్రవాసంలోనే మరణించాడు. జూలై 21, 930న, రాజధాని నగరాన్ని భారీ వర్షం, మెరుపులు అలుముకున్నాయి,  అనేక మంది ఫుజివారా ప్రముఖులు మరణించారు, అలాగే మెరుపులు, వరదల మూలంగా సంభవించిన మంటలు వారి నివాసాలను చాలా వరకు  ధ్వంసం చేశాయి. దాంతో చక్రవర్తి ధర్భారు, మిచిజానే కోపించిన ఆత్మ కారణంగానే అవాంతరాలు సంభవించాయని నిర్ధారణకు వచ్చింది. దానిని శాంతింపజేయడానికి, చక్రవర్తి మిచిజానే కి సంబందించిన అన్ని కార్యాలయాలను పునరుద్ధరించాడు, అధికారిక బహిష్కరణ పత్రాన్ని తగలబెట్టాడు. ఆ కవిని టెన్జిన్ పేరుతో పూజించాలని ఆదేశించాడు. టెన్జిన్ అంటే ఆకాశ దేవత. కిటానో వద్ద ఒక మందిరం నిర్మించారు; దానిని తక్షణమే నేరుగా ప్రభుత్వ మద్దతు లభించే మొదటి స్థాయి అధికారిక పుణ్యక్షేత్రంగా గుర్తించారు.
పండితుల పోషకుడిగా పరిణామం
మొదటి కొన్ని శతాబ్దాల పాటు, టెన్జిన్‌ ప్రకృతి వైపరీత్యాల దేవుడిగా పూజాలందు కున్నాడు. అతనిని శాంతింపజేయడానికి, అతని శాపాలను నివారించడానికి పూజించేవారు. ఏది ఏమైనప్పటికీ, మిచిజానే తన జీవితకాలంలో ప్రసిద్ధ కవి, పండితుడు, హీయాన్ కాలంలో గొప్పవాడిగా,  ఎడో కాలంలో పండితులు, విద్యావేత్తలు అతనిని పండిత పోషకుడిగా పరిగణించారు. క్రమంగా ఈ నాటికి, జనాదరణ పొందిన ఆనాటి ప్రకృతి వైపరీత్యాల ఆరాధనా దృక్పథం పూర్తిగా కనుమరుగు అయ్యింది.
టెన్జిన్ ప్రభావం ఇప్పటి పరీక్షల ఉత్తీర్ణతా సాధనలో చాలా బలంగా కనిపిస్తుంది. చాలా మంది పాఠశాల విద్యార్థులు, వారి తల్లిదండ్రులు ముఖ్యమైన ప్రవేశ పరీక్షలకు ముందు అతని మందిరంలో విజయం కోసం ప్రార్థిస్తారు, తమ విజయాలకు కృతజ్ఞతా పూర్వకంగా పునర్దర్శనాలకు వస్తారు.
టెన్జిన్‌కి సంబంధించిన విషయాలు
కుడి|thumb|200x200px| పురాణంలో సుగవారా నో మిచిజాన్‌తో కలిసి ఉండేందుకు క్యుషుకి వెళ్లిన ఉమే చెట్టు మిచిజానే కి ఊమ్ (Ume) చెట్లంటే చాలా ఇష్టం. తన ప్రవాసంలో వ్రాసిన ఒక కవితలో, తనకు అతి ఇష్టమైన రాజధానిలోని ఊమ్ చెట్టు ఎడబాటు  కు విలపిస్తాడు. దాంతో ఆ చెట్టు అతనితో కలిసి ఉండటానికి క్యోటో నుండి క్యుషులోని దజైఫుకు వెళ్లిందని పురాణాల కధనం. ఆ చెట్టు ఇప్పటికీ అతని మందిరపు ప్రదర్శనలో ఉంది. ఫలితంగా, టెన్జిన్‌ పుణ్యక్షేత్రాల్లో తరచుగా అనేక ఊమ్ చెట్లు నాటుతూ ఉంటారు. యాదృచ్ఛికంగా, ఈ చెట్లు పరీక్షా ఫలితాలు ప్రకటించే ఫిబ్రవరిలో వికసిస్తాయి, దాంతో ఆ సమయంలో టెంజిన్ పుణ్యక్షేత్రాలు పండుగను నిర్వహించడం సర్వసాధారణం.
టెన్జిన్‌తో ప్రత్యేకంగా అనుబంధం ఉన్న జంతువు ఎద్దు. ఎందుకంటే, పురాణాల ప్రకారం, మిచిజానే అంత్యక్రియల ఊరేగింపు సమయంలో, ఆ ఎద్దు అతని అవశేషాల బండిని లాగుతూ ఒక నిర్దిష్ట ప్రదేశం కంటే ముందుకు వెళ్లడానికి నిరాకరించింది, అదే చోట అతని మందిర నిర్మాణం జరిగింది.
పుణ్యక్షేత్రాలు
ఈ కామి కి ప్రధాన పుణ్యక్షేత్రాలు క్యోటోలోని కిటానో టెన్మాన్-గూ, ఫుకుయోకా ప్రిఫెక్చర్‌లోని దజైఫు టెన్మాన్-గూ, ముఖ్యమైన మొదటి మూడు  క్షేత్రాలు కామకురాలోని ఎగారా టెన్జిన్ పుణ్యక్షేత్రం చుట్టుఉన్నాయి. అయితే, ఇవే కాకుండా ఇతరత్రా అతనికి అంకితం అయిన అనేక పుణ్యక్షేత్రాలు జపాన్ అంతటా ఉన్నాయి. ఈ పుణ్యక్షేత్రాలను టెన్మాన్-గూ (Tenman-gū (天満宮)) అని పిలుస్తారు. మూడు ప్రముఖ పుణ్యక్షేత్రాల సమూహాన్ని త్రీ గ్రేట్ టెన్జిన్ పుణ్యక్షేత్రాలు అంటారు.
బంగారు పతకం
thumb|304x304px|బంగారు పతకం ప్రతి రూపం
బంగారు పతకం, అనేది ఏదైనా పోటీలో ప్రధమ స్థానం సాధించినప్పుడు గెలిచిన వ్యక్తి లేదా జట్టుకు గౌరవసూచకంగా ఒక గుర్తుగా ప్రభుత్వం లేదా ఏదైనా సంస్థ ద్వారా బహుమతిగా బంగారంతో చేసిన, లేదా కప్పబడిన గుండ్రని బిళ్ల లేదా చక్రం ఆకారంతో ఇవ్వబడిన బహుమతిని బంగారు పతకం అని అంటారు. దీనిని ఏ రంగంలోనైనా అసాధారణరీతిలో అత్యధిక విజయాలు సాధించినందుకు ప్రభుత్వం, లేదా సంస్థ గుర్తించి, గౌరవ సూచికంగా ఒక బహుమతిగా ఇస్తుంటారు. దీని తయారీలో పూర్తిగా బంగారం,లేదా మిశ్రమం,పూత ద్వారా కొంత బంగారాన్ని ఉపయోగించటం వలన దీనికి ఈ పేరు వచ్చింది. మరికొందరు అవార్డు ప్రతిష్ట మాత్రమే అందిస్తారు. అనేక సంస్థలు ఇప్పుడు వివిధ విద్యా సంస్థలతో సహా అసాధారణంగా బంగారు పతకాలను ప్రదానం చేస్తున్నాయి.నోబెల్ బహుమతి పతకాలలో 24 క్యారెట్ల బంగారంతో 18 క్యారెట్ల ఆకుపచ్చ బంగారం పూత ఉంటుంది.1980 కి ముందు నోబెల్ బహుమతి పతకాలలో 23 క్యారెట్ల బంగారంతో తయారు చేయబడ్డాయి
సైనికులకు ప్రధానం చేసే బంగారు పతకాలు
ప్రస్తుత సైనిక పురష్కారాలకు ముందు మెడల్ ఆఫ్ అనర్, విశేషమైన లేదా ముఖ్యమైన సైనికుడు,జాతీయ గుర్తింపు పొందిన సైనికుడు అనే అర్థాలు వచ్చేట్లు ప్రత్యేకంగా సృష్టించబడిన పతకాలు ఇచ్చే పద్ధతి ఉండేది.యునైటెడ్ స్టేట్స్లో, ప్రతిభకలిగిన అటువంటి భాధ్యులు కమాండింగు అధికారికి బంగారు పతకం,అతని ఇతర అధికారులుకు వెండి పతకాలు అందించవలసిందిగా కాంగ్రెస్ అధ్యక్షుడిని కోరుతూ ఒక తీర్మానం చేస్తుంది.దాని ప్రకారం కమాండింగ్ అధికారికి బంగారు పతకం, అతని అధికారులు వెండి పతకాలు అందుకుంటారు. 18 వ శతాబ్దం నుంచే రాయల్ డేనిష్ అకాడమీ వారు కళల్లో అత్యుత్తమ ప్రతిభ కనబరచిన వారికి బంగారు పతకం బహుకరించడం ప్రారంభమైంది. చాలా వరకు బంగారు పతకాలు అచ్చమైన బంగారంతో తయారు చేస్తే, కొన్ని బంగారు పూత పూసినవి ఉంటాయి. బంగారు పూత పూసిన వాటికి ఉదాహరణలు ఒలంపిక్ పతకాలు, లోరెంట్జ్ పతకం, అమెరికా కాంగ్రెషన్ గోల్డ్ మెడల్, నోబెల్ పతకంలాంటివి. నోబెల్ పతకం 18 క్యారెట్ల బంగారంతో తయారు చేయబడి 23 క్యారెట్ల బంగారంతో పూత వేయబడి ఉంటుంది.1980 కు ముందు ఈ పతకాలన్నీ 23 క్యారట్ల బంగారంతో తయారు చేసేవారు.
వెలుపలి లంకెలు
వర్గం:బహుమతులు
de:Medaille
ఇబ్రహీం అల్కాజీ
ఇబ్రహీం అల్కాజీ (అక్టోబరు 18, 1925 - ఆగస్టు 4, 2020) భారతీయ నాటకరంగ దర్శకుడు, నట శిక్షకుడు, నేషనల్ స్కూల్ ఆఫ్ డ్రామా (ఎన్ఎస్‌డీ) మాజీ డైరెక్టర్. అల్కాజీ క్రమశిక్షణ గలవాడు, ఒక నాటకాన్ని రూపొందించే ముందు అనేక పరిశోధనలు చేసేవాడు, దానివల్ల దృశ్య రూపకల్పనలో పురోగతి వచ్చింది. ఈ విధానం ఆ తరువాత అనేక దర్శకులను చాలా ప్రభావవంతం చేసింది. 1962-1977 మధ్యకాలంలో న్యూఢిల్లీలోని నేషనల్ స్కూల్ ఆఫ్ డ్రామా డైరెక్టర్‌గా ఉన్నాడు. తన భార్య రోషన్ అల్కాజీతో కలిసి ఢిల్లీలో ఆర్ట్ హెరిటేజ్ గ్యాలరీని స్థాపించాడు.
తన జీవితకాలంలో యాభైకి పైగా నాటకాలను ప్రదర్శించిన అల్కాజీ ప్రోసెనియం (ఆడిటోరియం), బహిరంగ (ఓపెన్ థియేటర్) వేదికలను ఉపయోగించాడు. రాయల్ అకాడమీ ఆఫ్ డ్రామాటిక్ ఆర్ట్ (రాడా) లో శిక్షణ పొంది, 1950లో బిబిసి బ్రాడ్కాస్టింగ్ అవార్డును గెలుచుకున్నాడు. ఇబ్రహీం 50కి పైగా నాటకాలకు దర్శకత్వం వహించాడు, వీటిలో గిరీష్ కర్నాడ్ రాసిన తుగ్లక్, మోహన్ రాకేశ్ రాసిన ఆశాడ్ కా ఏక్ దిన్, ధరంవీర్ భారతి రాసిన ఆంధాయుగ్, అనేక షేక్స్పియర్, గ్రీక్ నాటకాలు ఉన్నాయి. తొలిదశలో వేసిన నాటకాలు అనేక పాశ్చాత్య దేశాలకు చెందినవి, ఆంగ్లభాషలో ప్రదర్శించబడ్డాయి. అయినప్పటికీ, అల్కాజీ వాటిని ఇక్కడి ప్రేక్షకుల కోసం భారతీయ నేపథ్యాలను ఆయా నాటకాల్లో చొప్పించాడు.
జననం - విద్యాభ్యాసం
అల్కాజీ మహారాష్ట్రలోని పూణేలో జన్మించాడు. అల్కాజీ తండ్రి భారతదేశంలోని ఒక సంపన్న సౌదీ అరేబియా వ్యాపారవేత్తకాగా, తల్లి కువైట్ దేశానికి చెందినది. తొమ్మిది మంది తోబుట్టువులలో అల్కాజీ ఒకడు. 1947లో అతని కుటుంబంలోని మిగిలిన వారు పాకిస్తాన్‌కు వలస వెళ్ళగా, అల్కాజీ భారతదేశంలోనే ఉన్నాడు. పూణేలోని సెయింట్ విన్సెంట్ హైస్కూల్లో తరువాత ముంబైలోని సెయింట్ జేవియర్స్ కాలేజీలో అరబిక్, ఇంగ్లీషు, మరాఠీ, గుజరాతి భాషల్లో విద్యాభ్యాసం చేశాడు. అతను సెయింట్ జేవియర్స్ కాలేజీలో విద్యార్థిగా ఉన్నప్పుడు, అతను సుల్తాన్ "బాబీ" పదమ్సీ ఇంగ్లీష్ థియేటర్ సంస్థలో చేరాడు. ఆ తరువాత అతను 1947లో లండన్ లోని రాయల్ అకాడమీ ఆఫ్ డ్రామాటిక్ ఆర్ట్ (రాడా) లో శిక్షణ పొందాడు. ఇంగ్లీష్ డ్రామా లీగ్, బ్రిటీష్ బ్రాడ్కాస్టింగ్ కార్పొరేషన్ లచే సత్కరించబడిన తరువాత అక్కడ అవకాశాలు లభించాయి. అయినప్పటికీ, అతను భారతదేశానికి తిరిగి రావడంకోసం ఆ ఆఫర్లను తిరస్కరించాడు. భారతదేశం వచ్చాక 1950 నుండి 1954 వరకు థియేటర్ గ్రూపులో చేరాడు.
వృత్తి జీవితం
తన కెరీర్ ప్రారంభంలో ఇబ్రహీం బాంబే ప్రోగ్రెసివ్ ఆర్టిస్ట్స్ గ్రూపుతో కలిసి పనిచేశాడు. ఇందులో ఉన్న ఎం.ఎఫ్. హుసేన్, ఎఫ్.ఎన్. సౌజా, ఎస్.హెచ్. రాజా, అక్బర్ పదామ్సీ, టైబ్ మెహతా వంటి చిత్రకారులు తరువాతికాలంలో ఇబ్రహీం నాటకాలకోసం సెట్లను రూపొందించారు. దర్శకత్వంతోపాటు, భారతదేశంలో జరుగుతున్న నాటకరంగ కార్యక్రమాలను ప్రచురించడం కోసం 1953లో థియేటర్ యూనిట్ బులెటిన్‌ను (మాస పత్రిక) స్థాపించాడు. తరువాత, స్కూల్ ఆఫ్ డ్రామాటిక్ ఆర్ట్స్ ను స్థాపించాడు, బొంబాయి నాట్య అకాడమీకి ప్రిన్సిపాల్ గా నియమించబడ్డాడు.
నేషనల్ స్కూల్ ఆఫ్ డ్రామా డైరెక్టర్ గా అల్కాజీ చేసిన కృషి ఫలితంగా హిందీ థియేటర్ లో విప్లవాత్మకంగా మార్పులు వచ్చాయి. ఇందులో విజయ మెహతా, ఓం శివపురి, హర్పాల్ తివాన, నీనా తివాన, ఓం పురి,(బలరాజ్ పండిట్), నసీరుద్దీన్ షా, మనోహర్ సింగ్, ఉత్తరా బాకర్, జ్యోతి సుభాష్, సుహాస్ జోషి, బి. జయశ్రీ, జయదేవ్, రోహిణీ హట్టంగడితో సహా పలు చలనచిత్ర, నాటక నటులు దర్శకులకు శిక్షణ ఇచ్చాడు. అక్కడ 1964లో రిపర్టరీ కంపెనీని స్థాపించి, అతను వెళ్ళే వరకు వారి ప్రదర్శనలకు దర్శకత్వం వహించాడు. తన భార్య రోషన్ అల్కాజీతో కలిసి ఢిల్లీలో ఆర్ట్ హెరిటేజ్ గ్యాలరీని స్థాపించాడు.
అవార్డులు - గుర్తింపులు
ఆల్కాజీ భారతదేశంలోని అత్యంత ప్రతిష్టాత్మక అవార్డులను గెలుచుకున్నాడు. నాటకరంగ శిక్షణపై అవగాహన కలిగించాడు. భారతీయ సంప్రదాయంతో ఆధునిక వ్యక్తీకరణను కలిపాడు.
నాటకరంగంలో జీవితకాల సహకారం అందించినందుకు రూప్‌వేద్ ప్రతిష్టన్ తన్వీర్ అవార్డు (మొదటి గ్రహీత) 2004లో అందుకున్నాడు. 1966లో పద్మ శ్రీ, 1991లో పద్మభూషణ్, 2010లో భారతదేశపు రెండవ అత్యున్నత పౌర పురస్కారం పద్మవిభూషణ్ పురస్కారాలు అందుకున్నాడు.
భారతదేశ అకాడమీ ఫర్ మ్యూజిక్, డాన్స్ అండ్ డ్రామా సంగీత నాటక అకాడమీ ఇతనికి రెండుసార్లు అవార్డు ఇచ్చింది. 1962లో దర్శకత్వ విభాంలో సంగీత నాటక అకాడమీ అవార్డు, తరువాత నాటకరంగంలో కృషికి అకాడమీ అత్యున్నత పురస్కారం సంగీత నాటక అకాడమీ ఫెలోషిప్ అందుకున్నాడు.
వ్యక్తిగత జీవితం
తన నాటకాలకు దుస్తులను రూపొందించడంతోపాటు భారతీయ వస్త్రాల చరిత్రపై రెండు పుస్తకాలు రాసిన రోషన్ అల్కాజీని (మ. 2007) వివాహం చేసుకున్నాడు. ఆమె 1977లో ఢిల్లీలోని త్రివేణి కళాసంగం వద్ద ఆర్ట్ హెరిటేజ్ గ్యాలరీని స్థాపించి, 40 సంవత్సరాలు నడిపింది. వీరికి ఇద్దరు పిల్లలు. అమల్ అలనా (నాటకరంగ దర్శకురాలు, నేషనల్ స్కూల్ ఆఫ్ డ్రామా మాజీ ఛైర్మన్), ఫైజల్ అల్కాజీ (ఢిల్లీలోని నాటకరంగ దర్శకుడు).
మరణం
గుండెపోటుతో ఢిల్లీలోని ఎస్కార్ట్ ఆసుపత్రిలో చికిత్స పొందుతున్న ఇబ్రహీం అల్కాజీ 2020, ఆగస్టు 4న మరణించాడు.
ఇతర లంకెలు
వర్గం:1925 జననాలు వర్గం:2020 మరణాలు వర్గం:మహారాష్ట్ర వ్యక్తులు వర్గం:రంగస్థల నటులు వర్గం:నాటక ప్రయోక్తలు వర్గం:సంగీత నాటక అకాడమీ అవార్డు గ్రహీతలు
భారత జాతీయ కాంగ్రెస్ అధ్యక్షుల జాబితా
భారతదేశంలో ఒకపెద్ద రాజకీయ పార్టీగా అవతరించిన భారత జాతీయ కాంగ్రెస్ పార్టీ సంస్థకు (ఐ.ఎన్.సి) అత్యున్నత ఆధిపత్యం వహించే వ్యక్తిని భారత జాతీయ కాంగ్రెస్ అధ్యక్షుడు అని వ్యవహరిస్తారు. రాజ్యాంగపరంగా, ప్రదేశ్ కాంగ్రెస్ కమిటీలు, అఖిల భారత కాంగ్రెస్ కమిటీ (ఎఐసిసి) సభ్యులతో కూడిన ఎలక్టోరల్ కాలేజీ ద్వారా అధ్యక్షుడినిఎన్నుకుంటారు. పైన పేర్కొన్న అధ్యక్షుడి మరణం లేదా రాజీనామా వంటి ఏదైనా కారణంవల్ల అత్యవసరం సంభవించినట్లయితే, కార్యనిర్వాహక సంఘం ఒక తాత్కాలిక అధ్యక్షుడిని నియమించే వరకు అత్యంత సీనియర్ జనరల్ సెక్రటరీ అధ్యక్షుడి ఎఐసిసి ద్వారా సాధారణ విధులను నిర్వహిస్తాడు. పార్టీ అధ్యక్షుడు పార్టీ జాతీయ నాయకుడు, పార్టీ సంస్థ అధిపతి, వర్కింగ్ కమిటీ అధిపతి, ప్రధాన ప్రతినిధి అన్ని ప్రధాన కాంగ్రెస్ కమిటీలు సమర్థవంతంగా నిర్వహించటానికి ఆదేశాలు ఇచ్చేవ్యక్తిగా హాదాలు, అధికారాలు కలిగిఉంటాడు.
1885 డిసెంబరులో పార్టీ స్థాపించిన తరువాత, వోమేష్ చుందర్ బోన్నర్జీ దాని మొదటి అధ్యక్షుడుగా పనిచేసాడు.1885 నుండి1933 వరకు అధ్యక్ష పదవీకాలం ఒక సంవత్సరం మాత్రమే ఉండేది.1933 నుండి అధ్యక్షుడికి అలాంటి స్థిరపదం లేదు. జవహర్‌లాల్ నెహ్రూ ప్రధానమంత్రిగా ఉన్నప్పుడు, అతను ఎల్లప్పుడూ శాసనసభా పక్షానికి అధిపతిగా ఉన్నప్పటికీ, అరుదుగా ఐ.ఎన్.సి. అధ్యక్ష బాధ్యతలు నిర్వహించేవాడు. సంస్థాగత నిర్మాణంతో కూడిన పార్టీ అయినప్పటికీ, ఇందిరాగాంధీ నాయకత్వంలోని కాంగ్రెస్ పార్టీ 1978 తర్వాత ఎలాంటి సంస్థాగత ఎన్నికలను నిర్వహించలేదు. 1978లో, ఇందిరాగాంధీ ఐ.ఎన్.సి నుండి విడిపోయింది.కొత్త ప్రతిపక్ష పార్టీని స్థాపించింది. దీనిని కాంగ్రెస్ (ఐ) అని వ్యవహరిస్తారు.1984 సాధారణ ఎన్నికలకు ముందు దీనిని జాతీయ ఎన్నికల సంఘం అసలైన భారత జాతీయ కాంగ్రెస్‌గా ప్రకటించింది. కాంగ్రెస్ (ఐ) ఏర్పడిన తర్వాత కాంగ్రెస్ అధ్యక్షుడు, భారతదేశం ప్రధానమంత్రిగా ఒకే వ్యక్తిని కలిగి ఉండే పద్ధతిని ఇందిరాగాంధీ సంస్థాగతీకరించింది.. ఆమె రాజకీయవారసులు రాజీవ్ గాంధీ పివి నరసింహారావు అదే పద్ధతిని కొనసాగించారు.ఏదేమైనా 2004లో, కాంగ్రెస్ తిరిగి అధికారంలోకి వచ్చినప్పుడు, రెండు పదవులను కలిగి ఉండే సంప్రదాయం ఉన్నప్పటికీ, మన్మోహన్ సింగ్ పార్టీ అధ్యక్షుడిగా ఉండని మొదటి ప్రధాని అయ్యాడు.